Den offentlige sektor køber ind for 310 mia. kroner hvert år. Derfor ligger der et stort potentiale i at vælge klimavenlige løsninger og sætte retning med en grøn indkøbspolitik i det offentlige. Men det er afgørende, at indsatsen for at leve op til en grøn indkøbspolitik ikke må komme til at betyde, at det er den offentlige velfærd eller de ansatte, som kommer til at mærke regningen. HK arbejder for:
Krav om klimavenlige indkøbspolitikker
Krav om bæredygtige processer og produktion i alle dele af leverandørkæden
At offentlige udbud og investeringsplaner skal stille krav om klimavenlighed og bæredygtighed.
At styrke den cirkulære økonomi, så materialer og ressourcer genanvendes og får længere levetid. Et opgør med brug-og-smid-væk-kulturen.